|  |  |
| --- | --- |
| ГРБОВИ ЗА МЕМОРАНДУМ | Szerb KöztársaságVajdaság Autonóm Tartomány**Tartományi Oktatási, Jogalkotási, Közigazgatási és****Nemzeti Kisebbségi – Nemzeti Közösségi Titkárság**Mihajlo Pupin sugárút 16, 21000 Újvidék |
|  | SZÁM: 128-90-455/2018-05 | DÁTUM: 2018. 03.07. |

A Tartományi, Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek Vajdaság Autonóm Tartományban az általános és középiskolai oktatási és nevelési programok és projektek társfinanszírozására való odaítéléséről szóló szabályzat (VAT Hivatalos Lapja, 6/17. sz.) 3. szakasza és A költségvetési eszközöknek a nemzeti kisebbségek – nemzeti közösségek szervezetei számára való odaítéléséről szóló tartományi képviselőházi rendelet (VAT Hivatalos Lapja, 14/2015. szám) 3. szakasza alapján, figyelemmel a Vajdaság Autonóm Tartomány 2018. évi költségvetéséről szóló tartományi képviselőházi rendeletre (Vajdaság AT Hivatalos Lapja, 57/2017. sz.), a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság

**PÁLYÁZATOT**

hirdet

 **AZ EGYESÜLETEK ÁLTALÁNOS ÉS KÖZÉPISKOLAI OKTATÁSI PROGRAMJAINAK ÉS PROJEKTJEINEK 2018. ÉVI FINANSZÍROZÁSÁRA ÉS TÁRSFINANSZÍROZÁSÁRA, VALAMINT A NEMZETI KISEBBSÉGEK – NEMZETI KÖZÖSSÉGEK SZERVEZETEINEK TÁRSFINANSZÍROZÁSÁRA VAJDASÁG AUTONÓM TARTOMÁNYBAN**

A Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság) a 2018. költségvetési év pénzügyi tervével és pénzügyi lehetőségeivel összhangban **362.500,00 dinár** összeggel vesz részt a Vajdaság AT területén székhellyel rendelkező egyesületek általános és középiskolai oktatási programjainak és projektjeinek finanszírozásában és társfinanszírozásában, valamint **1.800.000,00 dinár** összeggel a nemzeti kisebbségi szervezetek tevékenységének és működésének területén.

***I.) AZ ESZKÖZÖK FELOSZTÁSA AZ OKTATÁSRA VONATKOZÓ TERÜLETEN***

A pályázaton Vajdaság AT területén székhellyel rendelkező olyan egyesületek vehetnek részt, amelyek az egyesület alapszabályában a társulás egyik céljaként az oktatás területén kifejtett tevékenység folytatását irányozták elő.

 A **362.500,00** dinárt kitevő összeg az alábbi prioritások finanszírozására és társfinanszírozására szolgálnak:

1. az oktató-nevelő munka korszerűsítésére;

2. az oktatásnak a munkapiac igényeivel való összehangolására;

3. a multikulturalizmus/interkulturalizmus és hagyományok, valamint a nemzeti kisebbségek – nemzeti közösségek tagjai anyanyelvének ápolására;

4. a felzárkóztató oktatás támogatására és az intézményes oktatásból való korai kilépés megelőzésére;

5. a szabadidős tevékenységek ösztönzésére.

Az eszközök felosztása az alábbi mércék szerint történik:

1.) a program/projekt témának való megfelelése;

2.) a javasolt program/projekt által elért hatás;

3.) az előterjesztő kompetenciája és eddigi tapasztalatai.

 A pályázati kérlemhez az alábbi dokumentációt kell mellékelni:

1) a Gazdasági Regiszterek Ügynökségének nyilvántartásába való bejegyzésről szóló határozat fénymásolatát,

2) az adóazonosító jelről kiadott tanúsítvány fénymásolatát,

3) az egyesület által hitelesített fénymásolt kivonat az egyesület statútumából vagy alapító okiratából (amely igazolja, hogy az egyesület a pályázatban előirányzott területen valósítja meg céljait).

***II.) AZ ESZKÖZÖK FELOSZTÁSA A NEMZETI KISEBBSÉGI – NEMZETI KÖZÖSSÉGI SZERVEZETEK TEVÉKENYSÉGÉNEK A TERÜLETÉN***

A pályázaton Vajdaság AT területén székhellyel rendelkező bejegyzett jogi személyek – az etnikai közösségek szervezetei és egyesületei vehetnek részt, melyek tevékenysége Vajdaság Autonóm Taromány területén a nemzeti és kulturális identitás megőrzésén és ápolásán vagy a nemzetek közötti tolerancia megőrzésén és előmozdításán alapszik, és amely az alábbiakra iránul:

* az anyanyelv, a népi hagyomámányok és régi mesterségek megőrzésére és ápolására;
* a népi alkotótevékenység ápolására és serkentésére;
* multikulturális programok és projektek szervezésére, a tolerancia szellemének fejlesztése érdekében;
* a nemzeti közösségek számára kiemelt jelentőségű kulturális értékek bemutatására;
* a folklórörökség védelmére és bemutatására;
* az irodalmi, drámai, színpadi, zenei és képzőművészeti tevékenység ápolására;
* megemlékezések, fesztiválok, rendezvények, évfordulók, telepek és táborok szervezésére;
* a műkedvelés ápolására és fejlesztésére;
* tudományos és egyéb kutatásokra;
* az anyaországgal való és a nemzetközi együttműködés egyéb formáinak ápolása;
* a nemzeti közösségek – nemzeti kisebbségek jogaival kapcsolatos kiadói tevékenységre;
* a nemzetek közötti tolerancia ápolására;
* a roma nemzeti közösséghez tartozók nemzeti és kulturális önazonosságának megőrzésére és fejlesztésére, a támogatási intézkedések és a roma felzárkózási folyamatok valóraváltása érdekében;
* szemináriumok, értekezletek és a tudományos és edukációs összejövtelek egyéb formáinak, illetve művelődési, oktatási, sport és más rendezvények megszervezésére;
* a nemzeti kisebbségi jogok érvényesztésére irányuló egyéb programokra és projektekre.

Az **1.800.000,00 dinár** összeg az alábbiak társfinanszírozására szolgál:

* a Vajdaság Autonóm Tartomány területén a nemzeti kisebbségi – nemzeti közösségi szervezetek folyó működési költégeire
* berendezések beszerzésére és
* programjaira, valamint projekjeire.

Az eszközök felosztása az alábbi mércék szerint történik:

- az egyes nemzeti kisebbség – nemzeti közösség részvételi aránya Vajdaság AT kisebbségi összlakosságában;

- saját szervezeteinek száma és az általa finanszírozott tevékenységek száma;

- a rendezvény vagy projekt területi jellege és jelentősége (nemzetközi, multietnikus, nagyobb jelentőségű, községközi, helyi stb.);

- a rendezvény vagy projekt időtartama;

- a rendezvény vagy projekt résztvevőinek száma;

- a közönség érdeklődése és a látogatottság;

- a rendezvény kontinuitása és megtartásának rendszeressége;

- a rendezény iránti médiaérdeklődés (tévés és rádió-közvetítések vagy felvételek, sajtóriportok és egyéb jelentési formák);

- a kapcsolódó és utótevékenységek (a győztesek különfellépései és bemutatkozásai, gála-estek, közlönyök, katalógusok és egyéb kiadványok stb.);

- a pályázónál foglalkoztatott személyek száma;

- a pályázó által szervezett egyéb tevékenységek, rendezvények és ünnepi előadások száma;

- a rendezvény egyéb hazai vagy külföldi szervek, szervezetek, alapok, támogatók vagy adományozók által történő finanszírozása

A pályázati kérlemhez az alábbi dokumentációt kell mellékelni:

1. A Gazdasági Regiszterek Ügynökségének nyilvántartásába való bejegyzésről szóló határozat fénymásolatát,

2. Az adóazonosító jelről kiadott tanúsítványt,

3. Tanúsítványt az ügyviteli banknál nyitott számláról, vagy az Államkincstári Igazgatóságnál nyitott számláról szóló tanúsítványt, a közpénzek felhasználójának az igazgatóságánál vezetett egységes számának (JB KJS) feltüntetésével.

**EGYSÉGES PÁLYÁZATI FELTÉTELEK:**

* A jelen pályázatban előirányzott rendeltetésekre vonatkozó pályázati kérelmeket kizárólag a Titkárság pályázati formanyomtatványain lehet benyújtani – éspedig az oktatás területén az 1. számú, a nemzeti kisebbségi – nemzeti közösségi területre vonatkozóan pedig a 2. számú formanyomtatványon;
* A pályázaton nem vehetnek részt a költvésvetési eszközök közvetlen felhasználói;
* Nem vesszük figyelembe a késve érkező, hiányos és szabálytalanuk kitöltött kérelmeket, a benyújtásra nem felhatalmazott személyek kérelmeit, valamint azokat a kérelmeket, amelyek nem vonatkoznak a pályázat tárgyára;
* Nem vesszük figyelembe a Titkárság korábbi pályázatain eszközöket megnyerő azon pályázók kérvényeit, akik nem teljesítették az említett pályázatokból eredő kötelezettségeiket, és a Titkárságtól nem kérték a Titkárság korábbi pályázatain megnyert eszközök felhasználási határidejének meghosszabbítását;
* A Titkárság fenntartja a jogát, hogy a pályázótól kiegészítő dokumentációt és tájékoztatást kérjen, kiszálljon a helyszínre, illetve az eszközök odaítélését további feltételekhez kösse;
* A Titkárság nem köteles megindokolni a döntéseit;
* Az eszközök odaítélésére vonatkozó döntés ellen fellebbezésnek helye nincs;
* A pályázati kérelmek a pályázat közzétételétől, de legkésőbb 2018. november 15-ig nyújthatók be;
* A pályázati eszközök pályázat szerinti odaítélésére az eszközök felhasználásáig kerül sor, a kérelem benyújtásától számított 45 napos határidőben;
* A pályázati kérelmeket és a mellékelt dokuentációt a pályázónak nem küldjük vissza;
* Egy jogi személy csak egy kérelemmel pályázhat.

 **A KÉRELMEK BENYÚJTÁSI MÓDJA**

* Az 1. és 2. számú pályázati kérelem formanyomtatványa, valamint a pályázat szövege a Titkárságon (a 63/I. számú irodában) vehető át, vagy tölthető le a Titkárság [www.puma.vojvodina.gov.rs](http://www.puma.vojvodina.gov.rs) honlapjáról
* A pályázati kérelmek szerb nyelven vagy Vajdaság Autonóm Tartomány szerveiben hivatalos használatban levő nemzeti kisebbségi – nemzeti közösségi nyelven nyújthatók be;
* A pályázati kérelmek:
1. átadhatók személyesen, a tartományi közigazgatási szervek iktatóirodájában;
2. az alábbi címre postázhatók: *Tartományi Oktatási, Jogalkotási, Közigazgatási és*

*Nemzeti Kisebbségi – Nemzeti Közösségi Titkárság, 21000 Újvidék, Mihajlo Pupin sugárút 16. FELTÜNTETNI: Pályázat az egyesületek általános és középiskolai oktatási programjainak és projektjeinek 2018. évi finanszírozására és társfinanszírozására, vagy Pályázat a nemzeti kisebbségek – nemzeti közösségek szervezeteinek társfinanszírozására Vajdaság Autonóm Tartományban*

**A KÖZBESZERZÉSI TÖRVÉNY ALKALMAZÁSA**

Amennyiben a pályázati eszközök felhasználójára alkalmazni kell A közbeszerzési törvény (Az SZK Hivatalos Közlönye, 124/2012, 14/2015, 68/2015. szám) 2. szakasza 1. bekezdésének 2) pontját, illetve, amennyiben a jelen szerződés alapján megszerzett eszközöket munkálatok, javak vagy szolgáltatások beszerzésére használják fel, az említett eszközök pedig a beszerzés értékének több, mint 50 %-át teszik ki, az eszközök felhasználóját megrendelőnek kell tekinteni, és ezzel köteles alkalmazni a Közbeszerzési törvényt.

**A PROJEKT ÉRTÉKELÉSE ÉS AZ ESZKÖZÖK ODAÍTÉLÉSÉRŐL SZÓLÓ DÖNTÉS MEGHOZATALA**

* A benyújtott kérelmeket a tartományi oktatási, jogalkotási, közigazgatási és nemzeti kisebbségi – nemzeti közösségi titkár által kinevezett bizottság bírálja el;
* Az eszközök odaítéléséről a tartományi titkár dönt, a pályázati bizottság javaslata alapján;
* A pályázat nyerteseivel a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság finanszírozási, illetve társfinanszírozási szerződést köt;
* A pályázati eredményeket közzé kell tenni a Titkárság hivatalos honlapján.

Nyilas Mihály

 TAROMÁNYI TITKÁR